מעגלים (תנועה)

מעגלים היא תנועה חינוכית ישראלית העוסקת בהעצמה אישית ובהכנה לשירות משמעותי בצה"ל, בקרב תלמידי תיכונים בכל רחבי ישראל. תנועת מעגלים הוקמה בשנת 1999 על ידי אסף וייס, אייל גריינר, אביגדור ויצמן ויניב חניא בעידודו של הרב יהושע ויצמן ראש ישיבת ההסדר מעלות, במטרה לסייע ולקדם בני נוער העומדים לפני סיום לימודיהם התיכוניים למודעות ולחשיבה רצינית, ללקיחת אחריות על עצמם, לחזק את זהותם היהודית והלאומית ולכוון אותם לשירות צבאי או לאומי משמעותיים. לדברי מייסדי התנועה, הקמתו באה בעקבות ההבנה שקיים תהליך של התרופפות דתית בקרב בוגרי תיכונים דתיים לאחר לימודיהם, בעוד שהישיבות הקיימות לא מספקות מענה מתאים לסוג אוכלוסייה זה. הקמת 'מעגלים' נועדה לספק לאותם בוגרים מוטיבציה וכלים שיסייעו להם בהתמודדות בחיים האישיים, ולכוון אותם לשנת לימוד לפני השירות הצבאי, דבר שיגרום להם ללכת לשירות משמעותי ויחזק את זהותם הדתית והציונית. תנועת מעגלים פעילה כיום (2010) בכ-70 בתי ספר תיכוניים, כאשר עיקר הפעילות מתקיימת בבתי ספר בפריפריה החברתית של מדינת ישראל, ומקיפה למעלה מ-4,000 חניכים מדי שנה. מודל הפעילות המרכזי מתבצע באמצעות מדריך אישי המוצמד לקבוצת חניכים ומלווה אותם במשך כשנתיים, מתחילת כיתה י"א ועד לשירות הצבאי. במסגרת זו מתקיימים מפגשים שבועיים בנושאים ערכיים, דילמות אישיות והעצמה אישית, וכן מתקיימות שיחות ומפגשים אישיים בין המדריך לחניכים. בנוסף לפעילות הקבועה מתקיימות פעילויות חווייתיות הכוללות, כנסים שנתיים, ביקורים במכינות קדם צבאיות ובסיסים צבאיים ופעילויות אתגריות שונות. התלמידים המשתתפים בפרויקט פוגשים אישים מגוונים אשר הצליחו לצאת ממעגל של קושי ולהגיע להישגים אישיים. בנוסף מקיימת העמותה כנסים ואירועים שונים המיועדים למורים ואנשי חינוך שמטרתן חשיפת והיכרות המסגרות הקדם צבאיות. פעילויות דומות מתקיימות גם בקרב בנות התיכונים במטרה לעודד אותם להליכה לשירות לאומי. במקביל מפעילה תנועת מעגלים את פרויקט "מעגל בלב" המלווה את הבנות במהלך שנת השירות. בעקבות פעילות התנועה הוקמו מספר מוסדות לימוד המותאמים לסוג האוכלוסייה עימה פועלת התנועה, כך למשל הוקמה "ישיבת נתיב טפחות" ביישוב טפחות בראשות הרב אייל גריינר, המספקת מגוון מסלולי לימוד ופעילות לבוגרי התיכונים הדתיים. בשנת 2006 זכתה 'מעגלים' ב"פרס החינוך הדתי". על פי מדדים שונים עלה שיעור המשתלבים במכינות קדם צבאיות בקרב משתתפי הפרויקט בעשרות אחוזים. ב-2010 החלה תנועת מעגלים לפעול גם בקרב תיכונים לא דתיים. אתר תנועת מעגלים עפרה לקס, מעגלים של עשייה חברתית, באתר ערוץ 7, 8 ביולי 2004 שירות לאומי עם מכנסיים, 22 בדצמבר 2008 אריק זאבי: אסור להתייאש, באתר ערוץ 7, 21 באוקטובר 2009 יובל מלחי, הוקמה אגודת ידידי תנועת מעגלים, באתר News1 מחלקה ראשונה, 13 בינואר 2010 התיכוניסטים הדתיים כובשים את מצדה, אתר מורשת, 19 במרץ 2010 הרב שר לו - ולהן, באתר ynet, 15 באפריל 2010 עמיר בניון מעודד גיוס לצה"ל, אתר מורשת, 14 בספטמבר 2010 אהרון קרוב לבנות מעגלים: "תבחרו להיות שמחות", אתר מורשת, 20 בספטמבר 2010 אלירן אהרן, נוער מעגלים מגלה את כפיר, באתר ערוץ 7, 8 בנובמבר 2010 הרב פרץ: המכינה הופכת אותך ללוחם טוב יותר, באתר ערוץ 7, 23 בנובמבר 2010 שירות לאומי: לא רק לבוגרות אולפנה, באתר ערוץ 7, 26 ביולי 2007 אלישיב רייכנר, פרס ישראל האלטרנטיבי למעגלים, פורסם בעיתון מקור ראשון, 20 במאי 2010 יוסף רוסו, ישיבה מזרחית, באתר ערוץ 7, 11 באוקטובר 2007 פרס אישי על הצטיינות ועל תרומה מיוחדת לחינוך הדתי - תעודת כבוד והערכה, משרד החינוך ליאור בר, למדו במעגלים, והחליטו ללכת לקד"צ, אתר mynet יצחק טסלר, תופעה: יותר תיכוניסטים דתיים בקד"צ, באתר nrg‏, 28 באוגוסט 2009 גיל בן-נון, נסיקה בשמיניסטים הבוחרים מכינה קדם צבאית, אתר mynet לא לדתיים בלבד: רוגוזין הצטרף לפרויקט מעגלים, אתר mynet‏, 8 בנובמבר 2010